**Līgums Nr. SKUS 615/16**

**“Ārējo un iekšējo kanalizācijas tīklu tīrīšanas pakalpojumu nodrošināšana”**

Rīgā, 2016.gada 19.augustā

**Valsts sabiedrība ar ierobežotu atbildību “Paula Stradiņa klīniskā universitātes slimnīca”,** reģistrācijas Nr. 40003457109, kuru saskaņā ar statūtiem pārstāv valdes locekļi Elita Buša un Arta Biruma (turpmāk–Pasūtītājs), no vienas puses ,un

**Sabiedrība ar ierobežotu atbildību „GO SOLUTION”,** reģistrācijas Nr. LV40103826397 (turpmāk - Izpildītājs), kuru saskaņā ar statūtiem pārstāv valdes loceklis Ivo Balodis, no otras puses, abi kopā turpmāk - Puses, atsevišķi – Puse, pamatojoties uz iepirkuma „Ārējo un iekšējo kanalizācijas tīklu tīrīšanas pakalpojumu nodrošināšana” ar identifikācijas Nr. PSKUS 2016/168 rezultātiem, noslēdz šo līgumu (turpmāk – Līgums):

**1. Līguma priekšmets**

Pasūtītājs uzdod, bet Izpildītājs apņemas veikt šķidro atkritumu savākšanu un utilizāciju (asenizāciju), kā arī kanalizācijas cauruļvadu tīrīšanu, skalošanu un aizdambējuma likvidēšanu izmantojot hidrodinamisko mašīnu, kas aprīkota ar augstspiediena skalošanas sistēmu, kā arī kanalizācijas cauruļvadu TV inspekciju un diagnostiku (turpmāk - Pakalpojums) saskaņā ar Līgumu, t.sk., Tehnisko specifikāciju, kas pievienota Līgumam kā 1.pielikums, un Finanšu piedāvājumu, kas pievienots Līgumam kā 2.pielikums.

**2. Līguma summa un norēķinu kārtība**

2.1. Līguma kopējā summa ir **EUR 39 999,00** (trīsdesmit deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.

2.2. Līguma kopējā summā ir ietvertas visas Līguma 1.punktā minētā Pakalpojuma izmaksas saskaņā ar Līguma 2.pielikumā pievienotajā Finanšu piedāvājumā noteiktajām Pakalpojuma cenām.

2.3. Finanšu piedāvājumā noteiktajās Pakalpojuma cenās ir ietvertas visas izmaksas, kas saistītas ar šķidro atkritumu savākšanu un utilizāciju (asenizāciju), kā arī ārējās un iekšējās kanalizācijas cauruļvadu tīrīšanu, skalošanu un aizdambējuma likvidēšanu, izmantojot hidrodinamisko mašīnu, kas aprīkota ar augstspiediena skalošanas sistēmu, garantijas nodrošināšanu, kanalizācijas cauruļvadu TV inspekciju un diagnostiku, kā arī darbaspēka izmaksas un transporta izdevumi, nodokļi (izņemot PVN), nodevas, izmaksas nepieciešamo atļauju iegūšanai no trešajām personām un citas ar Līguma savlaicīgu un kvalitatīvu izpildi saistītās izmaksas.

2.4. Par saņemto Pakalpojumu Pasūtītājs samaksu veic saskaņā ar Finanšu piedāvājumā noteiktajām Pakalpojuma cenām, maksājumu pārskaitot uz Izpildītāja norādīto bankas norēķinu kontu 30 (trīsdesmit) kalendāro dienu laikā no dienas, kad Pasūtītājs saņēmis no Izpildītāja rēķinu.

2.5. Pamats rēķina izrakstīšanai ir Pušu pilnvaroto pārstāvju abpusēji parakstīts nodošanas – pieņemšanas akts par Pakalpojuma saņemšanu.

**3. Pušu saistības**

3.1. Izpildītājs apņemas:

3.1.1.ne vēlāk kā 5 (piecu) darba dienu laikā pēc Līguma spēkā stāšanās un pirms Pakalpojuma sniegšanas uzsākšanas, iesniegt Pasūtītājam Izpildītāja profesionālās civiltiesiskās atbildības apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, apliecinātas kopijas, uzrādot minēto dokumentu oriģinālus, kas apliecina šādas apdrošināšanas polises esamību:

3.1.1.1. Izpildītāja profesionālās civiltiesiskās atbildības apdrošināšana ar kopējo atbildības limitu ne mazāku, kā EUR 40 000,00 (četrdesmit tūkstoši *euro* un 00 centi), par zaudējumiem, ko, sniedzot Pakalpojumu, izraisa Izpildītājs vai tā apakšuzņēmēji.

3.1.2. nodrošināt Līgumā minēto apdrošināšanu līdz Līguma darbības termiņa beigām;

3.1.3. kā trešo personu Izpildītāja profesionālās civiltiesiskās atbildības apdrošināšanas polisē minēt – „Valsts sabiedrību ar ierobežotu atbildību „Paula Stradiņa klīniskā universitātes slimnīca”, un polisei ir jābūt spēkā arī gadījumā, ja Izpildītājam ir pasludināta maksātnespēja vai Izpildītājs ir likvidēts;

3.1.4. iepriekš apdrošināšanas līguma un apdrošināšanas polises projektus saskaņot ar Pasūtītāja pilnvaroto pārstāvi;

3.1.5. ja apdrošināšanas polisei Līguma darbības termiņa laikā beidzas termiņš, iesniegt Pasūtītajam jaunus tāda paša veida un satura dokumentus, kā noteikts Līguma 3.1.1.apakšpunktā ne vēlāk kā 10 (desmit) darba dienas pirms pirmās civiltiesiskās atbildības apdrošināšanas polises termiņa pēdējās dienas, uzrādot minēto dokumentu oriģinālus;

3.1.6. kvalitatīvi sniegt Pakalpojumu saskaņā ar pieteikumu, kas nosūtīts pa e-pastu, ne vēlāk kā 24 (divdesmit četru) stundu laikā plānveida darbiem no Pakalpojuma pieteikšanas brīža vai 3 (trīs) stundu laikā no Pakalpojuma pieteikšanas brīža avārijas gadījumā. Pasūtītājam ir tiesības papildus informēt Izpildītāju par Pakalpojuma sniegšanas nepieciešamību, izmantojot telefonu;

3.1.7. veikt kanalizācijas sistēmas diagnostiku, izmantojot specializēto tehniku, un iesniegt Pasūtītāja pilnvarotajai personai defektu aktu, kurā tiek norādīta bojājuma vieta, rašanās iemesli un konstatētā bojājuma novēršanas risinājumi, ja sniedzot Pakalpojumu, Izpildītājs konstatē, ka kanalizācijas sistēmā iespējami bojājumi. Defektu aktu Izpildītājs iesniedz ne vēlāk kā 3 (trīs) darba dienas pēc Pakalpojuma pieteikšanas;

3.1.8. veicot kanalizācijas sistēmas diagnostiku, izmantot specializēto tehniku un mērierīces, kas ir verificētas atbilstoši normatīvajos aktos noteiktajai kārtībai;

3.1.9**.** Par Pakalpojuma sniegšanu Pušu pilnvarotie pārstāvji sastāda nodošanas - pieņemšanas aktu, kurā norāda vismaz šādu informāciju: Līguma numuru, Pasūtītāju, Izpildītāju, darbu izpildes vietu, veiktos darbus, darbu veikšanas datumu un kopsummu, par kādu veikti darbi, kā arī norāda, vai Izpildītājs, sniedzot Pakalpojumu, ir ievērojis tā sniegšanas termiņu. Pēc Pakalpojuma pabeigšanas Izpildītāja pilnvarotā persona no savas puses parakstīto nodošanas - pieņemšanas aktu iesniedz Pasūtītāja pilnvarotajai personai parakstīšanai;

3.1.10.Pakalpojuma nodrošināšanā Izpildītājs iesaista tikai atbilstoši apmācītu personālu;

3.1.11. pēc Pakalpojuma sniegšanas Izpildītājs atbilstoši spēkā esošajiem normatīvajiem aktiem iesniedz Pasūtītāja pilnvarotajai personai dokumentus, kas apliecina, ka Pakalpojuma sniegšanas rezultātā radušies atkritumi nodoti tālākai apstrādei vai iznīcināšanai.

3.2. Pasūtītājs apņemas:

3.2.1. Pakalpojuma sniegšanas laikā nodrošināt Izpildītājam brīvu piekļuvi kanalizācijas iekārtām;

3.2.2. pieņemt veiktos darbus Pasūtītāja pilnvarotajai personai parakstot sastādīto attiecīgo nodošanas - pieņemšanas aktu, ja Pakalpojums sniegts atbilstoši Līguma un tā pielikumu noteikumiem;

3.2.3. ja Pasūtītāju neapmierina sniegtā Pakalpojuma kvalitāte, Pasūtītāja pilnvarotā persona ir tiesīga neparakstīt attiecīgo nodošanas - pieņemšanas aktu un iesniegt Izpildītāja pilnvarotajai personai rakstisku un motivētu pretenziju. Šādā gadījumā Pakalpojuma sniegšanas termiņa kavējuma laikā ieskaita visu laika periodu no brīža, kad Pasūtītāja pilnvarotā persona ir nosūtījusi Izpildītāja pilnvarotajai personai pretenziju līdz brīdim, kad Izpildītājs novērš Pasūtītāja pilnvarotās personas iebildumus attiecībā uz darbu kvalitāti un Pušu pilnvarotās personas ir abpusēji parakstījušas attiecīgo nodošanas – pieņemšanas.

3.2.4. Pasūtītājs ir tiesīgs Līguma darbības laikā vērsties pie Līgumā minētās apdrošināšanas polises izdevējas - apdrošināšanas sabiedrības, ar lūgumu sniegt ziņas par atlikušo Izpildītāja civiltiesiskās atbildības limitu un gadījumā, ja tas ir mazākas par Līgumā noteikto, pieprasīt Izpildītājam limita atjaunošanu 5 (piecu) darba dienu laikā.

**5. Pušu atbildība**

5.1. Pasūtītājam ir tiesības prasīt Izpildītājam maksāt līgumsodu par Līguma 3.1.6.apakšpunktā noteiktā plānveida Pakalpojuma sniegšanas termiņa nokavējumu 20,00 EUR (divdesmit *euro* un 00 centu) apmērā par katru nokavēto dienu un 20,00 EUR (divdesmit *euro* un 00 centu) apmērā par katru nokavēto stundu avārijas gadījumā, bet ne vairāk kā 10% (desmit procenti) no Līguma kopējās summas.

5.2. Par Līguma 2.4.apakšpunktā noteiktā samaksas termiņa nokavējumu Izpildītājs ir tiesīgs prasīt no Pasūtītāja līgumsodu 0,1% (procenta desmitās daļas) apmērā no savlaicīgi nesamaksātās summas par katru nokavēto dienu,bet ne vairāk kā 10% (desmit procenti) no pamatparāda.

5.3. Pusēm saskaņā ar Latvijas Republikas Civillikumu ir pienākums atlīdzināt otrai Pusei Pakalpojuma sniegšanas nodarītos tiešos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību, kas izpaužas kā ļauns nolūks vai rupja neuzmanība, un nodarītajiem zaudējumiem. Puses nav atbildīgas par nejaušu zaudējumu atlīdzināšanu.

**6. Līguma darbības termiņš**

6.1. Līgums stājas spēkā pēc tā abpusējas parakstīšanas ar tā reģistrācijas dienu Pasūtītāja lietvedībā.

6.2. Pasūtītāja pilnvarotā persona pieprasa Pakalpojumu līdz brīdim, kad iestājas viens no šādiem nosacījumiem:

6.2.1. pagājuši 24 (divdesmit četri) mēneši no Līguma spēkā stāšanās dienas;

6.2.2. ir izlietota Līguma 2.1.apakšpunktā norādītā Līguma kopējā summa.

6.3. Izpildītājs uzsāk Pakalpojuma sniegšanu ne agrāk kā pēc Līgumā minētās apdrošināšanas polises apliecinātas kopijas iesniegšanas un nodrošina Pakalpojuma sniegšanu Līguma 6.2.apakšpunktā noteiktajā termiņā.

6.4. Līgums ir spēkā līdz Pušu saistību pilnīgai izpildei.

6.5. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.

6.6. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 10 (desmit) darba dienas iepriekš un neatlīdzinot tādējādi radušos zaudējumus, ja:

6.6.1. Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;

6.6.2. Pasūtītājs jau divas reizes ir iesniedzis Izpildītājam pretenziju saskaņā ar Līguma 3.2.3.apakšpunktu un ir konstatējis trešo Līguma noteikumu pārkāpumu, par ko Pasūtītājam ir tiesības pieprasīt līgumsoda samaksu.

6.7. Pasūtītājam ir tiesības nekavējoties vienpusēji izbeigt Līgumu bez jebkāda zaudējumu atlīdzības pienākuma, ja:

6.7.1. Izpildītājs nav iesniedzis Pasūtītājam 3.1.1.apakšpunktā noteiktos dokumentus;

6.7.2. Pasūtītājs konstatē, ka Līguma 3.1.5.apakšpunktā noteiktajā gadījumā Izpildītājs nav atjaunojis civiltiesiskās atbildības limitu Līgumā noteiktajā apmērā.

6.8. Ja Pasūtītājam ir zudusi nepieciešamība saņemt Pakalpojumus no Izpildītāja, Pasūtītājs ir tiesīgs vienpusēji izbeigt Līgumu informējot Izpildītāju rakstiski vismaz vienu mēnesi iepriekš.

6.9. Izpildītājam ir tiesības vienpusēji izbeigt Līgumu bez jebkāda zaudējumu atlīdzības pienākuma, ja Pasūtītājs savas darbības vai bezdarbības dēļ kavē Līguma 2.4.apakšpunktā noteikto samaksas termiņu ilgāk par 2 (diviem) mēnešiem un minēto trūkumu nenovērš 10 (desmit) darba dienu laikā pēc Izpildītāja rakstveida brīdinājuma nosūtīšanas dienas Pasūtītājam.

**7. Nepārvarama vara**

7.1.Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības rezultātā un, kas kavē vienu no Pusēm veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas rīcības dēļ un, kas padara saistību izpildi ne tikai apgrūtinošu, bet neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā. Lai attiecīgā Puse tiktu atbrīvota no minētās Līguma saistību neizpildes, tai ir jāizdara viss nepieciešamais, lai pārvarētu nepārvaramās varas radītos Līguma izpildes šķēršļus. Šādi nepārvaramas varas apstākļi ietver šādas ārkārtas situācijas vai notikumus: dabas katastrofas, ugunsnelaime, plūdi, citas stihiskas nelaimes, sabiedriskie nemieri, bankroti, karš un kara darbība.

7.2. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 5 (piecas) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu.

7.3. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem, katrai Pusei ir tiesības izbeigt Līgumu, sakarā ar tā izpildīšanas neiespējamību, par to rakstveidā brīdinot otru Pusi vismaz 15 (piecpadsmit) dienas iepriekš.

7.4. Par nepārvaramu varu netiek uzskatīti Pakalpojuma sniedzēja iekārtu vai materiālu defekti, vai to piegādes kavējumi (ja vien minētās problēmas tieši neizriet no nepārvaramās varas), darba strīdi vai streiki.

**8. Citi noteikumi**

8.1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:

8.1.1. no Pasūtītāja puses - Ivo Balodis (tālr.: 27501002 e-pasts: info@gosolution.lv).

8.1.2. no Izpildītāja puses – Ekspluatācijas nodaļas vadītājs Artūrs Turlajs (tālr.:67069681, e-pasts: arturs.turlajs@stradini.lv).

8.2. Pilnvarotās personas ir tiesīgas nosūtīt Pakalpojuma sniegšanas pieprasījumus, pretenzijas par Pakalpojuma kvalitāti, parakstīt nodošanas - pieņemšanas aktus, kā arī risināt citus jautājumus, kas saistīti ar Līguma izpildi. *Pušu* pilnvarotā*s* persona*s* nav pilnvarota*s* veikt grozījumus un papildinājumus Līgumā un tā pielikumā.

8.3. Pakalpojuma sniegšanas pieprasījumus, pretenzijas par Pakalpojuma kvalitāti u.c. Pasūtītāja pilnvarotā persona nosūta Izpildītāja pilnvarotai personai pa e-pastu. Analoģiski rīkojas arī Izpildītāja pilnvarotā persona, sūtot ziņojumus Pasūtītāja pilnvarotajai personai. Pieprasījuma, pretenzijas, paziņojuma nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu, kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.

8.4. Kādam no Līguma noteikumiem zaudējot spēku Latvijas Republikā spēkā esošo normatīvo aktu grozījumu gadījumā, Līgums nezaudē spēku tā pārejos punktos un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

8.5. Ja kādai no Pusēm tiek būtiski mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem.

8.6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos 1 (vienu) mēnesi iepriekš.

8.7. Par Līguma grozījumiem un papildinājumiem, izņemot Līguma 8.5. punktā noteikto gadījumu, Puses vienojas rakstiski. Rakstiskās vienošanās kļūst par Līguma neatņemamu sastāvdaļu.

8.8. Neviena no Pusēm nedrīkst nodot savas tiesības, kas saistītas ar Līgumu trešajai personai bez otras Puses rakstiskas piekrišanas.

8.9. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos paredzētajā kārtībā.

8.10. Līgums sastādīts latviešu valodā 2 (divos) identiskos eksemplāros uz 8 (astoņām) lapām, no kuriem 1 (viens) eksemplārs glabājas pie Pasūtītāja, bet otrs – pie Izpildītāja. Abiem Līguma eksemplāriem ir vienāds juridiskais spēks.

8.11. Līgumam tā spēkā stāšanās dienā ir pievienoti šādi pielikumi:

8.11.1. 1.pielikums – Tehniskā specifikācija uz 1 (vienas) lapas;

8.11.2. 2.pielikums – Finanšu piedāvājums uz 2 (divām) lapām.

**9. Pušu rekvizīti**

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |
| --- |
| **Pasūtītājs** |
| VSIA „Paula Stradiņa klīniskā universitātes slimnīca”Vienotais reģ. Nr.40003457109 Pilsoņu iela 13, Rīga, LV-1002Swedbank ASKonta Nr. LV74HABA0551027673367S.W.I.F.T. HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_/E.Buša/\_\_\_\_\_\_\_\_\_\_\_\_\_\_\_\_\_\_\_\_\_\_/A.Biruma/ |

 |

|  |  |
| --- | --- |
| **Izpildītājs** |  |
| SIA “GO SOLUTION”Vienotais reģ. Nr.: LV40103826397Vienotais reģ. Nr. 40103826397Sila iela 37, Rīga, LV-1057AS DnB BankaKonta Nr.LV79RIKO0002930199418SWIFT RIKOLV2X\_\_\_\_\_\_\_\_\_\_\_\_\_\_\_\_\_\_\_\_\_\_\_/I.Balodis/ |  |

 |